শাহ এ এম এস কিবরিয়া
এস এ এম এস কিবরিয়া ১ মে, ১৯৩১ তারিখে বাংলাদেশের সিলেট বিভাগের হবিগঞ্জ জেলায় জন্মগ্রহণ করেছিলেন। তার পিতা শাহ ইমতিয়াজ আলী শিক্ষাবিদ ছিলেন। ১৯৫২ সালে ঢাকা বিশ্ববিদ্যালয় থেকে অর্থনীতিতে স্নাতক ডিগ্রী লাভ করেন। ঐ বৎসরেই বাংলা ভাষা আন্দোলনে সম্পৃক্ততার অভিযোগে তৎকালীন পূর্ব-পাকিস্তান পুলিশ কর্তৃক তিনি গ্রেফতার হন এবং অল্পকিছুদিন পরেই মুক্তি পান। ১৯৫৩ সালে স্নাতকোত্তর ডিগ্রী অর্জনের পর পাকিস্তান সরকারের সেন্ট্রাল সুপিরিয়র সার্ভিস পরীক্ষায় কৃতকার্য হয়ে পাকিস্তানে বৈদেশিক বিভাগে যোগদান করেন। কিবরিয়া আমেরিকা যুক্তরাষ্ট্রের বোস্টনে ফ্লেচার স্কুল অব ল এবং যুক্তরাজ্যের লণ্ডনে ব্রিটিশ ফরেন অফিসে প্রশিক্ষণ গ্রহণ করেন।
চিত্ত যেথা ভয়শূন্য (বই)
চিত্ত যেথা ভয়শূন্য শাহ এ এম এস কিবরিয়া রচিত একটি বই, যা ২০০৪ সালে প্রথম প্রকাশিত হয়। রাজনৈতিক ও সামাজিক প্রেক্ষাপটে লিখিত এই বইতে, লেখকের সম্পাদিত "সাপ্তাহিক মৃদুভাষণে" প্রকাশিত কলামসমূহের সংকলিত রূপ। এতে পাঁচটি অধ্যায় রয়েছে।